text: Koldingenserne har styr på deres skat: - Det er jo tåbeligt at få et smæk
  13 november 2018 kl. 17.00
  Borgerne i Kolding Kommune er Danmarksmestre i at indberette til SKAT.
  Selvom rigtig mange oplysninger helt automatisk bliver indberettet til SKAT, er der stadig forskellige forhold, som alle skatteborgere selv skal sørge for at få registreret på årets forskudsopgørelse.
  Og her viser en opgørelse fra Skattestyrelsen, at borgerne i Kolding Kommune er de allerbedste i hele landet til at undgå, at der dukker en restskat op i deres e-Boks.
  TV SYD har været på gaden for at spørge et lille udpluk af kommunens 76.652 skatteydere om, hvor vigtigt det er for dem, at skatteforholdene er i orden.
  5,1 millioner borgere kan fra i dag tirsdag tjekke og ændre deres forskudsopgørelse for 2019 på Skat.dk.
  